पाएं अपने शहर की ताज़ा ख़बरें और फ्री ई-पेपरडाउनलोड करें
भोरे में कोरोना की जांच में कमी आने के कारण मरीजों की संख्या में भारी गिरावट आयी है।स्थिति यह है कि भोरे में दो दिनों के अंदर सिर्फ 11 लोगों की जांच की गयी है. जिसमें पांच लोगों की रिपोर्ट पॉजिटिव आयी है। इधर, स्वास्थ्य विभाग द्वारा कोरोना जांच नहीं किये जाने से भोरे में संक्रमण का खतरा तेजी बढ़ रहा है।बता दें कि शनिवार को रेफरल अस्पताल में सिर्फ आठ लोगों की जांच की गयी।जिसमें चार लोगों की रिपोर्ट पॉजिटिव आयी।पॉजिटिव आने वाले लोगों में मिश्र बगहवां, भोरे, बेइली और हरिहरपुर के लोग शामिल हैं। वहीं रविवार को रेफरल अस्पताल में एंटीजन किट से तीन लोगों की ही जांच की गयी।जिसमें एक की रिपोर्ट पॉजिटिव आयी है। भोरे में सैंपल नहीं लिये जाने के कारण सामुदायिक संक्रमण का खतरा बढ़ता जा रहा है। लेकिन स्वास्थ्य विभाग को इसकी फिक्र नहीं है। वहीं पॉजिटिव आये लोगों को होम आइसोलेशन में रखा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn